Predkladacia správa
 
Materiál sa predkladá ako iniciatívny návrh podpredsedu vlády SR pre európske záležitosti, ľudské práva a menšiny. Rieši financovanie činnosti Národného konventu na roky 2006-2008 zo štátneho rozpočtu  nad rámec výdavkovej kapitoly Úradu vlády SR.
Národný konvent o Európskej únii nadväzuje od roku 2004 na činnosť Národného konventu o európskej budúcnosti Slovenska, ktorého ustanovujúce zasadnutie sa konalo v máji 2001. Tento konvent sa stal prvou inštitucionálnou platformou v Slovenskej republike pre celospoločenskú diskusiu o EÚ za účasti predstaviteľov všetkých hlavných segmentov verejného života – politických strán, exekutívy, parlamentu, mimovládnych organizácií, cirkví, záujmových združení, predstaviteľov samospráv, hospodárskeho a kultúrneho života.
Činnosť konventu organizačne zabezpečuje Slovenská spoločnosť pre zahraničnú politiku (SFPA).
Z uvedených dôvodov sa predložil dňa 3. 8. 2005  na medzirezortné pripomienkové konanie. Následne boli materiál upravený v zmysle vznesených pripomienok. Na vládu sa predkladá bez rozporov. 
Materiál má  dopad na štátny rozpočet. Požadované nároky na štátny rozpočet sú vo výške   3 mil. Sk každoročne v rokoch 2006, 2007, 2008. Uvedená suma je už nárokovaná v návrhu štátneho rozpočtu na rok 2006.
Materiál  nemá žiadny dopad na zamestnanosť ani životné prostredie a podnikateľský sektor.